Source: http://www.alpha-news.gr/2018/09/9.html
Timestamp: 2018-10-15 08:46:21+00:00
Document Index: 29352962

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Απλήρωτες 9 συμβασιούχες του ΟΑΕΔ στη Δράμα | ALPHA NEWS
Home / ΠΟΛΙΤΙΚΗ / Απλήρωτες 9 συμβασιούχες του ΟΑΕΔ στη Δράμα
Απλήρωτες 9 συμβασιούχες του ΟΑΕΔ στη Δράμα
12:06:00 μ.μ. ΠΟΛΙΤΙΚΗ Edit
Ερώτηση προς την Υπουργό Εργασίας, Αχτσιόγλου κατέθεσε η Χαρά Κεφαλίδου, βουλευτής Δράμας της Δημοκρατικής Συμπαράταξης σχετικά με τους απλήρωτους, εδώ και μήνες, συμβασιούχους του ΟΑΕΔ, μεταξύ αυτών και 9 εργαζόμενες στο Νομό Δράμας.
Μάλιστα η βουλευτής αναφέρει ότι οι εργαζόμενοι παραμένουν ‘όμηροι’ της διένεξης που έχει προκύψει μεταξύ του ΟΑΕΔ και πρώην εργολάβου (ιδιώτη).
Προς την Υπουργό Εργασίας, Κοινωνικής Ασφάλισης και Κοινωνικής Αλληλεγγύης, κ. Ε. Αχτσιόγλου
Θέμα: «Απλήρωτοι παραμένουν εδώ και μήνες συμβασιούχοι του ΟΑΕΔ – Μεταξύ αυτών και 9 εργαζόμενες στο Νομό Δράμας»
Οι εργαζόμενοι παραμένουν ‘όμηροι’ της διένεξης που έχει προκύψει μεταξύ του ΟΑΕΔ και πρώην εργολάβου (ιδιώτη). Το Ελεγκτικό Συνέδριο δεν εγκρίνει τα εντάλματα πληρωμής μετά την προσφυγή του ιδιώτη κατά της νομιμότητας του διαγωνισμού προσλήψεων και για το λόγο αυτό δεν προχωρά η καταβολή των δεδουλευμένων στους εργαζόμενους.
Ειδικά, η ανεργία στο Νομό Δράμας κατέχει την πρώτη θέση με τα επίσημα ποσοστά να φτάνουν στο 32%, ενώ σύμφωνα με το Εργατικό Κέντρο της Δράμας ξεπερνά το 40% – 45%. Πλήττει κυρίως τους νέους οι οποίοι αναγκάζονται να μεταναστεύσουν στο εξωτερικό, ως λύση ανάγκης προκειμένου να βρουν μια θέση εργασίας. Είναι τραγικό λοιπόν όσοι ακόμη εργάζονται να μην πληρώνονται όπως συμβαίνει με τους συμβασιούχους στην καθαριότητα του ΟΑΕΔ.
– Πότε επιτέλους θα καταβληθούν τα δεδουλευμένα στους συμβασιούχους του ΟΑΕΔ;
– Ποια προληπτικά μέτρα έχει λάβει το Υπουργείο σας ώστε να μην επαναληφθεί το ίδιο φαινόμενο στο μέλλον;